
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	       Bucureşti, 28 ianuarie 2013

       PL-x 5/2013


AVIZ

asupra

proiectului de Lege privind aprobarea Ordonanţei de urgenţă a Guvernului nr.1/2013 pentru modificarea şi completarea Legii nr.263/2010 privind sistemul unitar de pensii publice

În conformitate cu prevederile art. 95 şi art. 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.1/2013 pentru modificarea şi completarea Legii nr.263/2010 privind sistemul unitar de pensii publice, trimis cu adresa nr. PL-x 5 din 28 ianuarie 2013, înregistrat cu nr.31/80 din 28 ianuarie 2013.

Proiectul de lege a fost adoptat de Senat în şedinţa din 28 ianuarie 2013, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare. 
Proiectul de lege are ca obiect de reglementare modificarea şi completarea Legii nr.263/2010 privind sistemul unitar de pensii publice, cu modificările şi completările ulterioare.

Prin proiect se prevede majorarea valorii punctului de pensie cu 100% din rata medie anuală a inflaţiei, la care se adaugă 50% din creşterea reală a câştigului salarial mediu brut realizat, precum şi stabilirea valorii punctului de pensie pentru anul 2013 la 762,1 lei. 

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 28 ianuarie 2013.

Membrii Comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri al Consiliului Legislativ, transmis cu adresa nr.35 din 22 ianuarie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, iniţiativa legislativă face parte din categoria legilor organice.

                
    PREŞEDINTE,                          
             SECRETAR,

                BOGDAN LIVIU CIUCĂ                            Gabriel Andronache

Consilier parlamentar,

Rodica PENESCU

